Sagêd ugi atur kula bab gugon-tuhon wontên ingkang paring pangandika. Genea wong liya seje bôngsa kok ya ana sing gugon-tuhon. Atur jawab kula, o nun, bok inggih sampun kêsangêtên anggènipun kêsèt lan mlêmpêm, la tiyang niru kemawon kok niru kapitunanipun, la bok inggih niru kawantêranipun, niru putusing samubarang karya, niru kacrêdhikanipun ulah kaprajan, manawi ngrika-ngrika sanggêm, wontên punapa kita ... botên sagêd.